Die één haarstyl wat by álmal pas | SARIE
FOTO Instagram / @jessicachastain
Die één haarstyl wat by álmal pas
'n Nuwe haarstyl het dieselfde effek op jou as 'n heerlike vakansie. En om dié twee op dieselfde tyd te kry, verseker 'n dubbele dosis van geluk.
Gepraat van geluk – eers was dit Gwyneth Paltrow, toe was dit Rolene Strauss en nóú is dit Puerto Ricaan Stephanie Del Valle. Ja, dit lyk of daar een kleur is wat vir jou geluk kan bring. Dis as jy nou na dié wenners kyk. Lees meer hier.
Maar 'n nuwe haarstyl kan jou net daardie ekstra hupstoot gee wat jou help om 2016 te groet en vir 2017 hallo te sê.
Hier's een haarstyl wat by álmal pas. En ons bedoel letterlik almal!
Die lang bob (of lob) is tans dié haarstyl onder internasionale en plaaslike bekendes … en dit lyk asof die jaar (jare) van die lob nog lank nie verby is nie. Sedert die begin van die jaar het bekendes soos Khloé Kardashian, Victoria Beckham, Adele, Jennifer Lawrence en Leandie du Randt – om net 'n paar te noem – ook met die styl gespog.
A photo posted by Kendall Jenner Snapchat (@kendalljenner.snap) on Jun 10, 2016 at 1:11pm PDT
Ons kan sien waarom so baie celebs van dié haarstyl hou: dit pas byna almal – ook by my en jou!
Die lang bob val net bo jou skouers en is daarom effens langer as 'n gewone bob, vandaar die naam. Die snit pas by enige gesigvorm én ouderdom en is baie veelsydig. Jy kan dit lank en reguit dra of selfs golwe in jou hare sit vir 'n strandvoorkoms. 'n Lob is ook die perfekte snit as jy 'n haarstyl verkies wat maklik stileer, maar steeds genoeg volume in jou hare wil skep. Probeer dan 'n lang bob wat in lae gesny is, met of sonder 'n kuif. Laat sny jou langer bob elke ses tot agt weke om die snit mooi te onderhou.
Visssssies!!! #SeaGypsy …Ag ek love mosselbaaaaaaaai twice in one week yeah!!! #NoOneCanBeatYouAtBeingYou sien julle vanaand Hartenbos A photo posted by Leandie du Randt (@leandiedurandt) on May 24, 2016 at 3:16am PDT
Kry die voorkoms só
Skep die voorkoms deur jou hare rofweg te golf met 'n stileeryster of krultang. Krap dan jou hare liggies met jou vingers deurmekaar en spuit 'n haarsproei aan wat spesiaal geformuleer is om volume en tekstuur aan jou hare te gee.
Bekendes met 'n lob-haarsnit
Golwende haarstyle met 'n strandvoorkoms laat vroue bo 40 dadelik gemaklik en meer jeugdig lyk. Laat jou haarstileerder jou hare in langer golwende lagies tot net bo jou skouers sny.